ఒంటిపై చిన్న గాయం కూడా లేదే, ఎలా చనిపోయింది.. చిరుత మరణంపై వీడని మిస్టరీ | medak forest officials fail to determine cause of death rule out poaching ksp
Medak, First Published Jul 20, 2021, 9:12 PM IST
మెదక్ జిల్లాలో చనిపోయిన చిరుతకు తెలంగాణ అటవీ శాఖ పోస్టు మార్టమ్ నిర్వహించింది. శంకరంపేట్ (ఆర్) వెటర్నటీ అసిస్టెంట్ సర్జన్ డాక్టర్ గీత ఆధ్వర్యంలో పోస్టు మార్టమ్ నిర్వహించారు. అయితే చిరుత మృతికి స్పష్టమైన కారణాలు తెలియ రాలేదు. మృతదేహంపై ఎలాంటి గాయాలు లేవు. అలాగే ఉచ్చులు, విద్యుత్ పెట్టిన ఆనవాళ్లు కూడా లభించలేదు. తోకపైన మాత్రం ముళ్లపందికి సంబంధించిన ముళ్లను గుర్తించారు. దీంతో చిరుత మృతికి కారణాలను గుర్తించేందుకు అంతర్గత అవయవాలను సేకరించిన డాక్టర్లు తదుపరి పరీక్షల కోసం సంగారెడ్డి వెటర్నిటీ ల్యాబ్ కు తరలించారు. చిరుత మృతదేహాన్ని అధికారుల సమక్షంలో ఖననం చేశారు.
అంతకు ముందు.. ఉదయం పదకొండు గంటల ప్రాంతంలో మెదక్ జిల్లా రామాయంపేట్ రేంజ్ ఖాజాపూర్ రిజర్వు ఫారెస్ట్ పరిధి పటేల్ చెరువులో చిరుత మృతదేహాన్ని చూసిన ఖాజాపూర్ గ్రామస్థులు అటవీ శాఖ అధికారులకు సమాచారం అందజేశారు. వెంటనే అక్కడికి చేరుకున్న సిబ్బంది, చిరుత మృతదేహాన్ని చెరువులోంచి బయటకు తీసి, వెటర్నటీ డాక్టర్ల సమక్షంలో పరిశీలించారు. అలాగే పరిసరాల్లో గాలించి ప్రమాద కారణాలను ఆరాతీశారు. చిరుత గోర్లు యథావిధిగా ఉండటం, శరీరం బయట ఎలాంటి గాయాలు లేకపోవటంతో వేటగాళ్ల ప్రమేయం ఉండకపోవచ్చని అధికారులు భావిస్తున్నారు.
ontipai chinna gaayam kuudaa lede, ela chanipoyindi.. chiruta maranampai veedani mistery | medak forest officials fail to determine cause of death rule out poaching ksp
Medak, First Published Jul 20, 2021, 9:12 PM IST
medak jillaalo chanipoyina chirutaku telamgaana atavi saakha postu martom nirvahinchindi. sankarampet (ar) veternaty assistent sarjan dactor geetha aadhvaryamlo postu martom nirvahinchaaru. ayithe chiruta mrutiki spashtamaina kaaranaalu teliya raledu. mrutadehampai elanti gaayalu levu. alaage uchulu, vidyut pettina aanavaallu kuudaa labhinchaledu. thokapaina maatram mullapandiki sambandhinchina mullanu gurtinchaaru. deentho chiruta mrutiki kaaranaalanu gurtinchenduku antargata avayavaalanu sekarinchina daaktarlu tadupari pareekshala kosam sangareddy veternity lab ku taralinchaaru. chiruta mrutadehaanni adhikaarula samakshamlo khananam chesaru.
antaku mundu.. udayam padakondu gantala praantamlo medak jilla ramayampet range khajapur rijarvu forrest paridhi patel cheruvulo chiruta mrutadehaanni chusina khajapur graamasthulu atavi saakha adhikaarulaku samacharam andajesaaru. ventane akkadiki cherukunna sibbandi, chiruta mrutadehaanni cheruvulonchi bayataku teesi, veternaty doctorla samakshamlo pariseelinchaaru. alaage parisaraallo gaalinchi pramaada kaaranaalanu aaraatiisaaru. chiruta gorlu yathaavidhigaa undatam, sareeram bayata elanti gaayalu lekapovatamto vetagalla prameyam undakapovachani adhikaarulu bhaavistunnaaru.